b'\n_START_ARTICLE_\nRaetia\n_START_PARAGRAPH_\nRaetia (pronun\xc8\x9bat re-\xc8\x9bi-a) sau Re\xc8\x9bia a fost o provincie a Imperiului Roman, care cuprindea landurile Vorarlberg \xc8\x99i Tirol din Austria, cantoanele estice ale Elve\xc8\x9biei \xc8\x99i p\xc4\x83r\xc8\x9bi din landurile Bavaria \xc8\x99i Baden-W\xc3\xbcrttemberg din Germania de azi . Locuitorii nativi probabil c\xc4\x83 erau ilirii sau cel\xc8\x9bii.\n_START_SECTION_\nIstoria veche\n_START_PARAGRAPH_\n\xc3\x8encep\xc3\xa2nd din anii 800 \xc3\xae.Hr. re\xc8\x9bianii au \xc3\xaenceput s\xc4\x83 colonizeze spa\xc8\x9biul cuprins \xc3\xaentre actuala Elve\xc8\x9bie, Liechtenstein \xc8\x99i partea vestic\xc4\x83 a Austriei, unde erau a\xc8\x99eza\xc8\x9bi deja helve\xc8\x9bii.\n_START_SECTION_\nCucerirea roman\xc4\x83\n_START_PARAGRAPH_\nRomanii \xc8\x99i-au \xc3\xaenceput incursiunea \xc3\xaen teritoriul Raetiei, \xc3\xaen anul 107 \xc3\xae.H., prin pasul St. Bernard, dar datorit\xc4\x83 terenului dificil, cucerirea teritoriului nu a fost decisiv\xc4\x83. \xc3\xaen anul 52 \xc3\xae.H., atacurile germanicilor i-au for\xc8\x9bat pe helve\xc8\x9bi s\xc4\x83 se \xc3\xaendrepte c\xc4\x83tre Gallia. Legiunile romane, sub comanda lui Caius Iulius Caesar i-au determinat s\xc4\x83 se retrag\xc4\x83, bloc\xc3\xa2nd drumul. \xc3\x8en anul 15 \xc3\xae.H., Tiberius \xc8\x99i Drusus i-au \xc3\xaempins pe re\xc8\x9biani \xc3\xaen nord, peste Alpi. Armata acestora i-a \xc3\xaenvins, iar teritoriul acestora a devenit provincie roman\xc4\x83._NEWLINE_Destinele Raetiei au fost str\xc3\xa2ns legate de cele ale Germaniei Superioare. Civiliza\xc8\x9bia roman\xc4\x83 aici, luat\xc4\x83 ca un \xc3\xaentreg, s-a dezvoltat lent. Dou\xc4\x83 legiuni, sta\xc8\x9bionate probabil l\xc3\xa2ng\xc4\x83 Augusta Vindelicorum, au fost retrase \xc3\xaen anul 9 d.H., iar provincia a fost ap\xc4\x83rat\xc4\x83 de c\xc4\x83tre armatele Rinului \xc8\x99i guvernat\xc4\x83 de un praefectus ecvestru. Transformarea Raetiei \xc3\xaen provincie a asigurat o securitate mai bun\xc4\x83 Italiei.'